My German Shepherd Fanny Pack | Spreadshirt
Addicted to Tennis
FunnyGermanShepherdFunny German ShepherdLoveDadFriendsHappybest friendsPup De Villiers, Kathryn Hofmeyr (2018-03)
AFRIKAANSE OPSOMMING : Artikel 38(d) van die Grondwet van die Republiek van Suid-Afrika, 1996, bepaal dat enigeen wat in die openbare belang optree, 'n hof kan nader vir gepaste regshulp indien daar aangevoer word dat daar of `n skending van `n reg in die Handves van Regte dreig, of reeds `n skending plaasgevind het. Hierdie breë benadering tot locus standi stel litigante in staat om op te tree namens dele van die publiek wie se menseregte geskend is, ongeag of individuele slagoffers bewus is van hierdie oordtredings, of nie in ‘n posisie is om self die hof vir gepaste regshulp te kan nader nie. 'n Soortgelyke meganisme om die howe in die openbare belang te benader, is in die laat 1970's in Indië bekendgestel, maar hierdie uitbreiding van locus standi het met verloop van tyd verder uitgebrei, met gemengde resultate. Nadat die geskiedenis en agtergrond van die ontwikkeling van locus standi in die openbare belang in Suid-Afrika en Indië ondersoek is, analiseer hierdie tesis die benadering van howe in die onderskeie jurisdiksies ten opsigte van locus standi in die openbare belang. 'n Studie van regspraak, wetgewing en akademiese kommentaar, vorm die basis vir die ontleding van die regterlike prosese rakende locus standi in die openbare belang. Hierdie tesis bevind dat Suid-Afrika baie van die voordele en slaggate van die Indiese ervaring van locus standi in die openbare belang ervaar het. Dit sluit af met aanbevelings oor hoe locus standi in die openbare belang in Suid-Afrika versterk kan word, insluitende die identifisering van die mees toepaslike verteenwoordiger van die openbare belang, die bestuur van sake by die howe wat handel oor locus standi in die openbare belang, die betrokkenheid van derde partye en moontlike wetgewende ingrypings.
Please refer to this item in SUNScholar by using the following persistent URL: http://hdl.handle.net/10019.1/103616